Marek Sapara

**Marek Sapara** (født 31. juli 1982) er en slovakisk fotballtrener og tidligere fotballspiller.

Fram til august 2006 var han kaptein på det slovakiske laget MFK Ružomberok (navnet betyr «Rosenberg»), som vant både cupen og serien i Slovakia sesongen 2005/06. Der ble han sett på som lagets viktigste spiller. Han ble kjøpt av Rosenborg 24. august 2006 etter at Ruzomberok hadde tapt for CSKA Moskva i 3. runde av kvalifiseringen til Mesterligaen. Sapara ble først og fremst hentet for å løse klubbens problem på sentral midtbane. Rosenborg måtte betale i overkant av 10 millioner kroner for ham, pluss 2-3 millioner til etter et visst antall kamper.

I tillegg til Rosenborg, var både Lillestrøm SK, CSKA Moskva, Hannover og Hamburger SV interessert i ham, men ifølge Sapara selv, var valget enkelt&nbsp;&ndash; det var til Rosenborg han ville, blant annet fordi Rosenborg var den klubben som hadde fulgt ham tettest og ønsket han mest.

Han debuterte for Rosenborg borte mot Sandefjord 10. september 2006, og fikk gode kritikker&nbsp;&nbsp;. 
26. september scoret han sitt første mål for Rosenborg mot Odd Grenland.

I overgangsvinduet i Januar 2010 ble han solgt til tyrkiske MKE Ankaragücü. Overgangssummen var i underkant av de 30 millionene Beşiktaş var villig til å betale i 2009. Han tok draktnummer 72, siden favorittallet 27, som han og har tatovert på armen var opptatt, men etter rokeringer i stallen fikk han ikle seg draktnummer 27. Sesongen 2010/2011 ble han og utnevnt til kaptein for klubben.

Han valgte å gå til Trabzonspor sommeren 2011, ettersom MKE Ankaragücü fikk store økonomiske problemer. Overgangssummen ble satt til £ , grovt regnet ca.  NOK, bare omkring en tidel av hva han ble hentet til Tyrkia for.

Januar 2012 ble han hentet til tyrkiske Gaziantepspor på lån fra Trabzonspor, ettersom spilletiden i Trabzon ble mer og mer begrenset.

Tilbake i Trabzonspor sommeren 2013 ble han alvorlig skadet under den første treningskampen. Etter et langt oppspill fra forsvarsleddet gikk Sapara opp i en duell med motstanderkeeper og landet forkjært med kneet. Resultatet var avslitte korsbånd og et skadeavbrekk på 7 måneder. Etter operasjonen kort tid etter skaden ble han enig med klubben om å avbryte kontrakten 11 måneder før tiden.

31. januar 2014 signerte han en 6 måneder lang kontrakt med klubben Gaziantespor, hvor han tidligere hadde vært på lån i. I løpet av den korte tiden han var innom klubben rakk han og få 10 ligakamper hvor han scoret 2 mål, inkludert i debuten sin mot storklubben Beşiktaş, kampen endte med et 2-1 tap for Sapara og Gaziantespor. Før han signerte for Gaziantepspor ymtet han frempå at en overgang til hans gamle klubb Rosenborg var høyst aktuell.

Etter kontrakten med Gaziantespor gikk ut, var han igjen på klubbjakt. Flere klubber hadde han i kikkerten, inkludert noen slovakiske. Han signerte en toårs-kontrakt med den den tyrkiske klubben Ankaraspor på nivå 2, der har han pr 1.10.2014 fått to ligakamper.

Etter en trøblete tid sportslig sett gikk han i 2015 tilbake til klubben der han skapte sitt navn, MFK Ružomberok. Han debuterte 28. februar 2015 i en kamp hjemme mot FK Senica.

## Privatliv
Sapara er gift med Lucia Saparova. Sammen har de to barn.

## Referanser


## Eksterne lenker
* 
* Spillerprofil på RBK.no
* Spillerprofil på RBKweb.no